

Mesto Stupava

Mestský úrad Stupava

Hlavná 1/24

900 31 Stupava

**Váš list číslo/zo dňa Naše číslo Vybavuje Dátum**

1394/173/2018/DEM 1436/336/2018-HRI Mgr. Margita Hricová, hlavná kontrolórka 05.02.2018

**Vec: Stanovisko k prípadnému vzatiu úveru pre Mesto Stupava v roku 2018**

Dňa 01.02.2018 mi bola doručená Vaša žiadosť o stanovisko k úveru, aby som vypracovala stanovisko k prípadnému vzatiu úveru pre Mesto Stupava v roku 2018 na realizáciu investičnej výstavby (nadstavba modulovej školy a rozšírenie školskej jedálne) v roku 2018, vo výške 500.000,- EUR.

Podľa § 17 ods. 14 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov „*dodržanie podmienok pre prijatie návratných zdrojov financovania podľa odseku 6 preveruje pred ich prijatím hlavný kontrolór obce alebo hlavný kontrolór vyššieho územného celku. Porušenie podmienok pre prijatie návratných zdrojov financovania obcou alebo vyšším územným celkom podľa odseku 6 je hlavný kontrolór obce alebo hlavný kontrolór vyššieho územného celku povinný bezodkladne oznámiť ministerstvu financií.*“

Podľa § 17 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov „*obec a vyšší územný celok môžu na plnenie svojich úloh prijať návratné zdroje financovania, len ak*

*a) celková suma dlhu obce alebo vyššieho územného celku neprekročí 60% skutočných bežných príjmov predchádzajúceho rozpočtového roka a*

*b) suma splátok návratných zdrojov financovania, vrátane úhrady výnosov a suma splátok záväzkov z investičných dodávateľských úverov 21a) neprekročí v príslušnom rozpočtovom roku 25% skutočných bežných príjmov predchádzajúceho rozpočtového roka znížených o prostriedky poskytnuté v príslušnom rozpočtovom roku obci alebo vyššiemu územnému celku z rozpočtu iného subjektu verejnej správy, prostriedky poskytnuté z Európskej únie a iné prostriedky zo zahraničia alebo prostriedky získané na základe osobitného predpisu.“*

Pri vypracovaní stanoviska som vychádzala z indikatívnej ponuky financovania, z hlavnej účtovnej knihy Mesta Stupava, z rozpočtového denníka Mesta Stupava a ostatných informácií predložených z ekonomického oddelenia MsÚ Stupava.

Skutočné bežné príjmy Mesta Stupava k 31.12.2017 7.237.732,80 €

Skutočné bežné príjmy rozpočtových organizácií Mesta Stupava k 31.12.2017 260.277,22 €

Skutočné bežné príjmy celkom k 31.12.2017 **7.498.010,02 €**

Záväzky z návratných zdrojov financovania k 31.01.2018 **1.029.844,46 €**

Výpočet: 1.029.844,46 / 7.498.010,02 x 100 = 13,7 %

**Celková suma dlhu mesta Stupava k 31.01.2018 predstavuje 13,7 %** skutočných bežných príjmov roka 2017, t.j. neprekročila 60 % skutočných bežných príjmov predchádzajúceho rozpočtového roka. Tým je dodržaná podmienka na prijatie návratných zdrojov financovania ustanovená v § 17 ods. 6 písm. a) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov.

V prípade vzatia úveru vo výške **500.000 €** by suma dlhu vo februári 2018 predstavovala výšku **1.529.844,46 €**, čo by bolo **20,4 %** skutočných bežných príjmov roka 2017 a taktiež by bola dodržaná podmienka na prijatie úveru podľa citovaného ustanovenia zákona.

Vzhľadom na sumu skutočných bežných príjmov predchádzajúceho rozpočtového roka by pri dodržaní podmienky na prijatie návratných zdrojov financovania ustanovenej v § 17 ods. 6 písm. b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov suma ročných splátok návratných zdrojov financovania nemala prekročiť sumu **1.874.502,55 €**.

Výpočet: 25 % zo sumy 7.498.010,02 € predstavuje 1.874.502,55 €.

Suma ročných splátok doterajšieho úveru s prípadným novým úverom by bola vo výške **199.660 €**, predstavovala by **2,7 %** zo skutočných bežných príjmov predchádzajúceho rozpočtového roka a je zložená z úrokov z úverov a z istín úverov:

* ročná splátka istiny z doterajšieho úveru vo výške: 133.920 €
* odhadovaná ročná splátka istiny z nového úveru v roku 2018 vo výške: 50.000 €
* úroky z doterajšieho úveru v roku 2018 vo výške: 8.990 €
* odhadované úroky z nového úveru v roku 2018 vo výške: 6.750 €

Celková suma dlhovej služby v roku 2018 je predpokladaná v maximálnej výške: 199.660 €

Tým je dodržaná podmienka na prijatie návratných zdrojov financovania ustanovená v § 17 ods. 6 písm. b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov.

S pozdravom

**Mgr. Margita Hricová, v.r.**

**hlavná kontrolórka**